open-index/open-wikipedia-markdown huggingface dataset:
Seán Patrick O'Malley

**Seán Patrick [[kardinál]]  O'Malley** (* 29. jún 1944, Lakewood, Ohio) je americký rímskokatolícky kňaz, arcibiskup Bostonu a kardinál rímskokatolíckej cirkvi. 

## Kňaz
Vstúpil do rádu kapucínov a rehoľné sľuby zložil 14. júla 1965. Študoval v meste Washington DC v rádovom kolégiu (Capuchin College) a štúdiá dokončil na škole St. Fidelis. Získal doktorát zo španielskej a portugalskej literatúry. Kňazské svätenie prijal 29. augusta 1970. V rokoch 1969 až 1973 prednášal na Americkej katolíckej univerzite (Catholic University of America) vo Washingtone. Neskôr pôsobil ako duchovný v komunite tzv. Latinos, teda osôb hovoriacich španielsky a portugalsky, taktiež vo Washingtone a okolí.

## Biskup
V júni 1984 bol menovaný biskupom koadjútorom na Panenských ostrovoch, biskupské svätenie prijal 2. augusta toho istého roku. Riadenie diecézy prevzal v októbri 1985 po tom, čo dovtedajší biskup odišiel na odpočinok. V júni 1992 bol menovaný biskupom diecézy Fall River, v septembri 2002 sa stal biskupom v Palm Beach. O necelý rok neskôr, v júli 2003, nahradil kardinála Bernarda Lawa na čele Bostonskej arcidiecézy.

## Kardinál
Vo februári 2006 ohlásil pápež Benedikt XVI. jeho kardinálsku nomináciu, kardinálske insígnie prevzal na konzistóriu 24. marca toho istého roku. V septembri 2006 začal ako jeden z mála kardinálov prevádzkovať svoj blog, na ktorom raz týždenne komentuje udalosti v živote katolíckej cirkvi v Spojených štátoch aj vo svete. Dňa 13. apríla 2013 bolo vo Vatikáne oznámené, že pápež František ustanovil nový poradný zbor ôsmich kardinálov, ktorý mu má pomôcť pri vypracovaní reformy vatikánskej kúrie. Jedným z členov tejto pracovnej skupiny sa stal aj kardinál O'Malley. V marci 2014 ho pápež František vymenoval za člena novo vzniknutej komisie na ochranu maloletých. Tá sa má zaoberať napr. oblasťou výchovy, ktorá má predísť zneužívaniu detí, trestnými postupmi v oblasti zločinov páchaných na deťoch, civilnými i kanonickými povinnosťami alebo rozvíjaním „dobrej praxe“, ktorá sa na celospoločenskej úrovni osvedčila.  Dňa 10. septembra toho istého roku bol menovaný za predsedu tejto komisie.

## Súvisiace články
* Zoznam žijúcich kardinálov
* Zoznam kardinálov vymenovaných Benediktom XVI.
* Konkláve 2013

## Iné projekty

## Zdroj

Kategória:Kardináli USA
Kategória:Rímskokatolícki kňazi USA
Kategória:Kapucíni
Kategória:Absolventi Catholic University of America
Kategória:Arcibiskupi Bostonskej arcidiecézy
Kategória:Osobnosti z Ohia
Hem A

**Hem A** je druh hemu, čo je koordinačný komplex pozostávajúci z makrocyklického ligandu, patriaceho medzi porfyrín, ktorý cheluje atóm železa. Hem A je biomolekula, ktorá je prirodzene produkovaná mnohými organizmami. V roztoku má dichroicku zeleno-červenú farbu. Štruktúrne je podobný hemu B, ktorý je súčasťou hemoglobínu, červeného farbiva v krvi.

## Vzťah k ostatným hemom
Hem A sa líši od hemu B v tom, že metylová skupina na uhlíku 8 v kruhu je oxidovaná na formylovú skupinu a na vinylovú skupinu na uhlíku 2 je naviazaná hydroxyfarnezylová skupina, ktorá patrí medzi izoprenoidy. Hem A sa podobá na hem O, keďže obe majú farnezylovú skupinu na uhlíku 2, ale hem O nemá formylovú skupinu na uhlíku 8, namiesto ktorej má metylovú skupinu. Správna štruktúra hemu A, určená pomocou meraní NMR a IR spektroskopií, zistená pre redukované podobnu komplexu (s FeII), bola prvýkrát publikovaná v roku 1975. Štruktúra bola potom potvrdená syntézou dimetylesteru hemu A bez atómu železa.

## História
Hem A ako prvý izoloval nemecký biochemik Otto Warburg v roku 1951. Warburg takisto ukázal, že je to aktívna zložka integrálneho membránového metaloproteínu cytochróm c oxidázy.

## Stereochémia
Poslednou otázkou v štruktúre hemu A bolo presné geometrické usporiadanie na prvom uhlíku na pozícii 3 v kruhu I, teda uhlíku viazanom na hydroxylovú skupinu. V roku 2005 bolo ukázané, že konfigurácia tohto chirálneho uhlíku je *S*.

Podobne ako hem B, aj hem A je často naviazaný na apoproteín pomocou koordinačnej väzby medzi atómom železa a bočnými reťazcami zachovaných aminokyselín. V enzýme respiračného reťazca, cytochróm c oxidáze (CCO), je piatym ligandom hemu A, ktorý tvorí reakčné miesto pre kyslík, histidylová skupina. Tento ligand (histidín) sa takisto bežne nachádza aj v iných hemoproteínoch, ako sú hemoglobín a myoglobín.

## Ako kofaktor
Príkladom metaloproteínu, ktorý viaže hem A, je cytochróm c oxidáza (CCO). Táto zložitá bielkovina obsahuje hem A na dvoch rôznych miestach, každý s inou finkciou. Jednotlivé miesta sú označované ako cytochróm a a cytochróm a3. Atóm železa v heme A v cytochróme a je hexakoordinovaný, teda viazaný na 6 ďalších atómov. V molekule cytochrómu a3 ja niekedy viazaný na 5 iných atómov (pentakoordinácia), čo necháva voľné šieste väzbové miesto, kam sa môže viazať molekula kyslíku (O2). Okrem toho tento enzým viaže tri ióny mede, horčík, zinok a niekoľko iónov sodíka a draslíka. Predpokladá sa, že tieto dve hemové skupiny si vymieňajú elektróny medzi sebou, iónmi mede a proteínom cytochrómom c poblíž.

Predpokladá sa, že formylová skupina a izoprenoidový bočný reťazec majú v CCO dôležitú úlohu v zachovávaní energie pri redukcii kyslíka. CCO je podľa všetkého zodpovedaná za zachovávanie energie redukcie dikyslíku tým, že pumpuje protóny do intermembránového priestoru mitochondrie. Tento predpoklad bol publikovaný skupinou S. Yoshikawovej.

## Referencie

## Pozri aj
* Hem (chémia)
* Hemoproteín

## Zdroj

Kategória:Tetrapyroly
Kategória:Kofaktory
Hem B

**Hem B** je najbežnejší druh hemu. Nachádza sa napríklad v hemoglobíne a myoglobíne, čo sú bielkoviny, ktoré prenášajú kyslík. Enzýmová rodina peroxidáz takisto obsahuje hem B. Cyklooxygenázy COX-1 a COX-2 takisto obsahujú hem B na jednom zo svojich dvoch aktívnych miest.

## Štruktúra
Hem B je štruktúrne najmenší zo základných hemov. Na uhlíkoch 3 a 8 obsahuje vinylovú skupinu a na uhlíku 18 má metylovú skupinu.

Štruktúru hemu B a hemu S ako prvý určil nemecký chemik Hans Fischer. 

## Väzba
Hem B sa na bielkovinu viaže nekovalentne. Všeobecne je hem B naviazaný na bielkovinu (apoproteín bez koenzýmu) pomocou jednej koordinačnej väzby medzi iónom železa a bočným reťazcom aminokyseliny. Najčastejšie je touto aminokyselinou histidín, okrem neho sa však v axiálnej polohe vyskytuje aj cysteín, metionín, tyrozín a lyzín. V hemoglobíne i myoglobíne tvorí túto koordinačnú väzbu evolučne zachovaný histidín. Syntáza oxidu dusnatého a cytochróm P450, ktoré takisto obsahujú hem B, majú evolučne zachovaný cysteín.

Keďže je ión železa v bielkovinách obsahujúcich hem B viazaný na štyri atómy dusíka porfyrínu (ktoré sú v rovine) a jeden atóm proteínu (z bočného reťazca aminokyseliny), tento ión sa často nachádza v pentakoordinovanom stave (tvorí päť väzieb). Pri naviazaní kyslíku alebo toxického oxidu uhoľnatého sa železo dostáva do hexakoordinovaného stavu.

## Referencie

## Zdroj

Kategória:Tetrapyroly
Kategória:Kofaktory
Počkám si na zázrak

***Počkám si na zázrak*** je názov druhého štúdiového albumu slovenskej skupiny No Name. Tento album v máji roku 2000 vydalo hudobné vydavateľstvo Universal Music.

## Zoznam skladieb

## Výroba albumu
* Igor Timko - gitara, spev
* Zoltán Šallai - klávesové nástroje, vokály
* Roman Timko - gitara, vokály
* Viliam Gutray - basová gitara
* Ivan Timko - bicie nástroje, vokály
;Hostia
* Juraj Kupec - sólová gitara (2-9, 11-13), vokály (8, 10)
* Jozef Hudák - trumpeta (8)
;Produkcia
* Juraj Kupec - nahrávanie, mixovanie, producent
* Ján Došek - mastering

## Referencie

Kategória:Hudobné albumy z 2000
Kategória:Albumy skupiny No Name
Oslávme si život

***Oslávme si život*** je názov tretieho štúdiového albumu slovenskej skupiny No Name. Tento album v máji roku 2001 vydalo hudobné vydavateľstvo Universal Music.

## Zoznam skladieb

## Výroba albumu
* Igor Timko – gitara, spev
* Zoltán Šallai – klávesové nástroje, vokály
* Roman Timko – gitara, vokály
* Viliam Gutray – basová gitara
* Ivan Timko – bicie nástroje, xylofón, vokály
;Hostia
* Juraj Kupec – sólová gitara, akustická gitara
* Milan Rožko, Miroslava Šedianska, Svatoslav Rak, Peter Frkal – sláčikové kvarteto
;Produkcia
* Juraj Kupec – nahrávanie, mixovanie, aranžmány, producent
* Norbert Bodnár – aranžmány slaáčikového kvarteta
* Ján Došek (štúdio Ivory) – mastering
* Bobo Boška – fotografie
* Vajco – grafický dizajn

## Referencie

Kategória:Hudobné albumy z 2001
Kategória:Albumy skupiny No Name
Micheláda v Nimes

**Micheláde** (francúzska výslovnosť: [ miʃəlad ]) je názov masakru katolíkov a to vrátane 18 katolíckych kňazov a mníchov ktorých protestantskí predstavitelia prevratu v Nîmes na Michaelmas 29. septembra 1567, po vypuknutí druhej náboženskej vojny vo Francúzku. Po neúspechu tzv. Prekvapenia v Meaux masaker predstavoval jeden z najväčších nevojenských masakrov protestantov počas občianskych vojen.  

V noci 30. septembra skupiny vojakov odobrali niektorých väzňov z ich rôznych zadržiavacích miest v súlade so zoznamami, ktoré zostavilo vedenie výboru. Rôzni väzni boli odvedení na nádvorie biskupského paláca, v ktorom bola studňa a tam boli zabití mečmi, dýkami a pištoľami, pričom časť ich zakrvavených tiel vyhodili do studne. Svedkovia tvrdili, že d'Estenet a L'Hermite boli medzi tými, ktorí vykonávali prácu zabíjania, a že muži z nižšej triedy ako aristokratické súdne vedenie, ktoré vypracovalo príkazy na zabíjanie. Väčšina z 37 známych obetí by boli kňazi pri 18 popravách, pričom len 2 z 8 zatknutých konzulov boli popravení a 1 zo 7 zatknutých sudcov Présidial, keď sa predtým pokúsil utiecť. Popravených by bolo 6 remeselníkov a 6 nižších právnikov. Celkovo sa odhaduje cez 100 obetí masakru v Nimes.

Číslami možno povedať, že k násiliu došlo z veľkej časti medzi elitou, vďaka čomu bolo pravdepodobné, že všetky obete mali mená, ktoré by si svedkovia neskôr vybavili a boli dostatočne pozoruhodné na to, aby im venovali pozornosť. Podľa historika Allana A. Tulchina v samotnom meste Paríž zomrelo pri masakre svätého Bartolomeja 2 000 až 4 000 ľudí s populáciou 250 000 – 300 000 (údaje o masakre pochádzajú z Arlette Jouanna, La France du XVIe siècle [Paríž, 1996], 472; pre obyvateľstvo Paríža porov. tamže, 33, a Filip Benedikt, ed., Cities and Social Change in Early Modern France [Londýn, 1989], 9), kým Nimes malo 10 000 – 12 000 obyvateľov; ak sa použijú stredné body rozsahov, 1,1 % populácie zomrelo v Svätého Bartolomeja v porovnaní s 0,9 % v Michelade. 

## Referencie


Kategória:1567
Kategória:Masakre
Kategória:Nîmes
Kategória:Francúzske náboženské vojny
Zadná Široká

**Zadná Široká** () je vrch v Nízkych Tatrách. Leží nad Malužinou, približne  juhovýchodne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a zasahuje na katastrálne územie obce Malužiná a Východná. Najbližšími sídlami sú západným smerom ležiaca Vyšná a Nižná Boca, severozápadne sa nachádza Malužiná a Kráľova Lehota, severne osady Svarín a Čierny Váh a južne obce Heľpa, Závadka nad Hronom a Polomka. Vrch je súčasťou Národného parku Nízke Tatry.

## Opis
Zadná Široká je súčasťou mohutnej rázsochy, ktorá vybieha severným smerom na Veľký bok () zo Zadnej hole () v hlavnom hrebeni, medzi Bacúšskym sedlom a sedlom Priehybka. Zo západného smeru masív vymedzuje dolina Hodruša, juhovýchodným smerom leží Hošková. Západným smerom susedí Domárka () a Kvasna (), južným Homôľka (), Zadná hoľa a Oravcová (), východným Kolesárová (), Veľká Vápenica () a Javorový grúň () a severným Nemecká (), Veľký a Malý bok (). Masív patrí do povodia Váhu, kde vodu zo západnej časti odvádza Hodruša, čoby prítok riečky Boca, z východných voda odteká riečkou Ipoltica. Vrcholovou časťou vedie traverzom značený turistický chodník.

### Výhľady
Vrcholovú časť pokrýva nesúvislý, miestami riedky les, s viacerými holinami v oblasti hrebeňa, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež časť Západných Tatier, Chočských vrchov a Oravskej Magury.

## Prístup
* po  žlto značenom chodníku (traverz): 
** zo severu zo Svarína cez dolinu Torysa a Sedlo pod Veľkým bokom
** od juhu zo Zadnej hole v hlavnom hrebeni (križovanie s Cestou hrdinov SNP) 
* po  modrej značke:
** od severozápadu z Malužinej cez dolinu Hodruša a Sedlo pod Veľkým bokom
** od juhu zo Závadky nad Hronom cez Oravcovú
* po  zelenej značke od juhu z Polomky cez sedlo Homôľka

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Malužiná
Kategória:Východná (obec)
Čím to je

***Čím to je*** je názov piateho štúdiového albumu slovenskej skupiny No Name. Tento album v roku 2005 vydalo hudobné vydavateľstvo Universal Music.

## Zoznam skladieb

## Výroba albumu
* Igor Timko – gitara, spev, klavír (11)
* Zoltán Šallai – klávesové nástroje, aranžmány sláčikov (5, 6, 8), vokály
* Roman Timko – gitara, akustická gitara, vokály
* Dušan Timko – gitara, akustická gitara, vokály
* Viliam Gutray – basová gitara
* Ivan Timko – bicie nástroje, marimba (7), vokály
;Hostia
* Martin Gašpar – basová gitara (6, 7, 10, 11), akustická gitara (6), vokály
* Igor "Ajdži" Sabo – perkusie (2, 4–11)
* Petr Janda – vokály (11)
* Norbert Bodnár – sláčikové kvarteto a jeho aranžmány (1, 6, 8)
* Milan Rožko, Stanislav Beňo, Radoslav Trtek, Peter Frkal – sláčikové kvarteto (1, 5, 6, 8)
;Produkcia
* Petr Ackermann – mastering, mixáž
* František Ortman – fotografie
* Vladinír Korček (Respect App) – dizajn

## Referencie

Kategória:Hudobné albumy z 2005
Kategória:Albumy skupiny No Name
Live in Prague

***Noname Tour 2006 (Live In Prague)*** je názov prvého koncertného dvojalbumu aj DVD slovenskej skupiny No Name. Tento album, ako aj DVD v roku 2006 vydalo hudobné vydavateľstvo Universal Music.

Zoznam nahrávok na 114 minútovom DVD je zhodný s CD nosičmi koncertného dvojalbumu. V rámci bonusov je na DVD *Tour 2006 Live In Prague* fotogaléria obsahujúca šesť položiek a asi desaťminútový rozhovor, kde skupina No Name hovorí o fungovaní kapely a o turné. V texte na obale je ohlásené viac-uhlovo premietané video, ktoré sa týka jednej štvor-minutovej nahrávky. Posledným bonusom je videoklip.

## Zoznam skladieb

## Výroba albumu
* Igor Timko – gitara, spev, klavír
* Zoltán Šallai – klávesové nástroje, vokály
* Roman Timko – gitara, akustická gitara, vokály
* Dušan Timko – gitara, akustická gitara, vokály
* Viliam Gutray – basová gitara
* Ivan Timko – bicie nástroje, vokály
;Produkcia DVD a koncertu
* Miroslav Čevela- manažér
* Dan Truhlář, Eduard Šejnoha, Interconcerts a.s., Robert Porkert - koncertná produkcia
* Ladislav Sakáč, Peter Šmeringai, Ľubomír Tomáš, Ľuboš Benko - kameramani
* Imrich Szaniszio, Vladimír Fochler, Vladimír Pristáš - osvetľovači
* Miloš Zajdl, Petr Kuba, Petr Mayer - nahrávanie zvuku
* Igor Friedrich, Marian Hurajt, Peter Kmec - technici
* Marek Petrík-FX - pyrotechnika
* Július Širilo - zvuk
* Vojtech Velíšek - technik nahrávania
* Emil Cehlár, František Sepeši, Marek Petrík - zabezpečenie pódia
* Lukáš Novotný - cattering
* František Sepeši, Marek Passia, Peter Semeš - doprava
* Peter Gajdoš - zvuková réžia
* Stanislav Kertys - réžia
;Post-produkcia
* Yarda Helešic - zvukový producent
* Vladimír Papež, Sevengali Master Sound - mixovanie nahrávok
* Petr Ackermann, Studio Propast - mixovanie nahrávok
* Anton Baša, Tibor Hagrid Horváth - fotografie
* Respect APP, Vlado Korček - grafický dizajn

## Referencie

Kategória:Koncertné albumy z 2006
Kategória:Albumy skupiny No Name
Slová do tmy

***Slová do tmy*** je názov štvrtého štúdiového albumu slovenskej skupiny No Name. Tento album v roku 2003 vydalo hudobné vydavateľstvo Universal Music.

## Zoznam skladieb

## Výroba albumu
* Igor Timko – gitara, spev
* Zoltán Šallai – klávesové nástroje, aranžmány sláčikov, vokály
* Roman Timko – gitara, vokály
* Dušan Timko – gitara, vokály
* Viliam Gutray – basová gitara
* Ivan Timko – bicie nástroje, vokály
;Hostia
* Martin Gašpar - basová gitara (5)
* Juraj Kupec - gitara (2, 4, 5, 9, 11, 12), aranžovanie (11, 12)
* Norbert Bodnár - sláčikové kvarteto a jeho aranžmány (2, 3)
* Milan Rožko, Miroslava Šedianska, Svatoslav Rak, Peter Frkal – sláčikové kvarteto
;Produkcia
* Juraj Kupec - mastering, producent
* Lucia Čevelová, Petr Rubal - fotografie
* Jack Korček - dizajn

## Referencie

Kategória:Hudobné albumy z 2003
Kategória:Albumy skupiny No Name
Hem O

**Hem O** je druh hemu, ktorý je príbuzý hemu A. Na rozdiel od hemu A má však namiesto formylovej skupiny na uhlíku 8 metylovú skupinu.Zároveň je podobný hemu B, ale namiesto vinylovej skupiny na uhlíku 2 má hydroxyfarnezylovú skupinu (ktorá je prítomná i u hemu A). 

Funkcia hemu O je podobná hemu A v redukcii kyslíka u cicavcov. Hem O sa nachádza v rôznych bakteriálnych oxidázach, napríklad v terminálnej oxidáze v *[[E. coli]].* Inhibícia syntézy hemu O u *[[Plasmodium falciparum]]* by mohla predstavovať vhodný cieľ antimalarík.

## Referencie

## Zdroj

Kategória:Tetrapyroly
Kategória:Kofaktory
Zoltán Jurko

**Zoltán Jurko** (* 25. január 1940 – † 18. november 2021) bol slovenský silový trojbojár a tréner silového trojboja.

## Život
Vzpieraniu sa začala venovať počas základnej vojenskej služby v rokoch 1959 – 1961. V tomto športe pokračoval počas svojho zamestnania v Ostrave (1962 – 1964) a od roku 1974 pôsobil v Telovýchovnej jednotke Zemplín Michalovce. Zúčastnil sa mnohých súťaží v silovom trojboji, pričom k jeho najvýznamnejším úspechom patrí titul majstra Slovenska, majstra Európy a majstra sveta, ako aj stanovenie viacerých národných, európskych a svetových rekordov v kategórii Masters. Zároveň sa organizačne podieľal na usporiadaní viacerých krajských a majstrovských súťaží na Slovensku.

Od roku 2003 sa venoval aj tréningu dorastencov a v roku 2005 po dohode s riaditeľom Spojenej školy Kollárova 17, Sečovce Ing. Milanom Leškaničom na tejto škole založil Oddiel silového trojboja.

Bol členom výboru Slovenskej asociácie silového trojboja a za svoj celoživotný prínos a rozvoj silového trojboja na Slovensku bol uvedený do Siene slávy silového trojboja.

## Referencie

Kategória:Slovenskí siloví trojbojári
Kategória:Slovenskí tréneri silového trojboja
Kategória:Osobnosti zo Sečoviec
Malý bok

**Malý bok** () je vrch v Nízkych Tatrách. Leží nad Malužinou, približne  juhovýchodne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a zasahuje na katastrálne územie obce Malužiná a Východná. Najbližšími sídlami sú západným smerom ležiaca Vyšná a Nižná Boca a Malužiná, severozápadne sa nachádza Kráľova Lehota a severne sú osady Svarín a Čierny Váh. Vrch je súčasťou Národného parku Nízke Tatry.

## Opis
Malý bok je súčasťou mohutnej rázsochy, ktorá vybieha severozápadným smerom z masívu Veľkého boku (). Je pokračovaním výrazného bočného hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú (). Z juhozápadného smeru masív vymedzuje dolina Hodruša severovýchodným smerom leží dolina Ústredok. Západným smerom susedí Domárka () a Pavlová (), severným Pukanec (), Pálenica () a Mačacia (), východným Chmelinec () a Veľký bok () a južným Zadná Široká, Zadná hoľa, Homôľka () a Kvasna (). Masív patrí do povodia Váhu, kde vodu z južnej a západnej časti odvádza Hodruša, čoby prítok riečky Boca, zo severovýchodných voda odteká Bystrým potokom do Svarínky. Na vrchol nevedie značený turistický chodník.

### Výhľady
Vrcholovú časť pokrýva nesúvislý, miestami riedky les s viacerými holinami v okolí i v oblasti hrebeňa, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry, časť Chočských vrchov, Oravskej Magury a Poľany.

## Prístup
Na vrchol nevedie značená turistická trasa, no juhozápadným úpätím prechádza dolinou Hodruša  chodník z Malužinej do Sedla pod Veľkým bokom. Odtiaľ vedie  žlto značený chodník na susedný Veľký bok.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Malužiná
Kategória:Východná (obec)
Fontána Demetra

**Fontána „Demetra“** (, doslova *Fontána „Démétér“*), alebo **Fontan na Demetra** ( je fontána z konca 19. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku. Kultúna pamiatka národného významu.

## Lokalita
Fontána sa nachádza v centrálnej časti Plovdivu v parku Car Simeonova gradina v blízkosti hlavného vchodu.

## Dejiny a súčasnosť
Fontánu zhotovil taliansky sochár Arnaldo Zocchi v roku 1892. Zhotovená bola na základe objednávky rakúskeho cisára Františka Jozefa I. a mala slúžiť ako svadobný dar pre knieža Ferdinanda I. Knieža fontánu pri príležitosti konania Prvej bulharskej poľnohospodársko-priemyselnej výstavy () podaroval Plovdivu, aby skrášlila časť novovybudovaného parku Car Simeonova gradina pri hlavnom vchode na výstavu. Fontána sa tak už od jeho otvorenia stala súčasťou parku Car Simeonova gradina. Odhalená bola spoločne s otvorením výstavy 1. augusta 1892.

V druhej polovici 20. a na začiatku 21. storočia bola fontána približne 50 rokov nefunkčná. V roku 2015 však prešla reštauráciou, v rámci ktorej bola jej funkčnosť obnovená. V tom istom roku bol fontáne pridelený štatút kultúrnej pamiatky národného významu.  

## Charakteristika
Fontána je dielom významného talianskeho sochára Arnalda Zocchiho.

Fontána pozostáva z ozdobnej nádrže nad ktorou je socha bohyne Démétér, ktorá drží amforu naplnenú strapcami hrozna. Architektonickým prevedením fontána napodobňuje barokový sloh.

## Zaujímavosti
* S projektom fontány sochár Arnaldo Zocchi získal prvé miesto na súťaži v Belgicku.
* Plovdivská fontána „Demetra“ má vo svete dve kópie, jedna sa nachádza vo Švajčiarsku a druhá v Spojených štátoch.
* Sochy Arnalda Zocchiho možno v Bulharsku okrem Plovdivu nájsť taktiež v Sofii, v Sevlieve, v Ruse, v Loveči, v Oriachove a v Drjanovskom monastieri.

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č.100 z roku 2015, pričom ako dôvod ochrany bola uvedená architektonicko-staviteľská ako aj umelecká hodnota budovy. Názov budovy ako je uvedený na zozname kultúrnych pamiatok národného významu je *Fontan na Demetra* (, doslova *Démétérina fontána*).

## Galéria

Demetra fountain-Plovdiv05.jpg|celkový pohľad na fontánu
Demetra fountain-Plovdiv04.jpg|pohľad na ozdobnú nádržku a sochu na fontáne
Demetra fountain-Plovdiv01.jpg|pohľad na ozdobnú nádržku a sochu na fontáne
Demetra fountain-Plovdiv03.jpg|pohľad k fontáne zo západu
Demetra fountain-Plovdiv06.jpg|pohľad k fontáne z východu
Фонтан в Цар Симеоновата градива в Пловдив!.jpg|detailný pohľad na fontánu v zime
BASA-1735K-1-345-24-Tsar Simeon Garden, Plovdiv, Bulgaria, 1915.jpg|fontána na historickej pohľadnici z roku 1915


## Referencie

## Iné projekty

Kategória:Stavby v Plovdive
Kategória:Fontány v Bulharsku
Kategória:Architektúra z 1892
Kategória:Kultúrne pamiatky v Bulharsku
The Best Of 1998–2009

***The Best Of 1998–2009*** je je prvá oficiálna kompilácia, ktorú na dvojalbume v roku 2009 vydalo  slovenskej skupine No Name hudobné vydavateľstvo Universal Music. V zbierke štyridsiatich nahrávok nájdeme okrem známych originálnych hitov skupiny No Name aj coververziu piesne „Kristínka iba spí“  od Petra Nagya a Jula Kinčeka, šesť remixov pôvodných nahrávok skupiny a duet, rádiový hit No Name a českej kapely Chinaski česko-slovensky naspievaná pesnička nazvaná jednoducho „Ná, ná, náá“.

## Zoznam skladieb

## Referencie

Kategória:Kompilačné albumy z 2009
Kategória:Albumy skupiny No Name
Nový album

***Nový album*** je názov siedmeho štúdiového albumu slovenskej skupiny No Name. Tento album v roku 2011 (tri roky po predošlom) vydalo hudobné vydavateľstvo Sony Music.

## Zoznam skladieb

## Referencie

Kategória:Hudobné albumy z 2011
Kategória:Albumy skupiny No Name
Gravenhurst

**Gravenhurst** môže byť:

* mesto v kanadskej provincii Ontário, pozri Gravenhurst (Ontário)
* obec v Anglicku, pozri Gravenhurst (Anglicko)
* pseudonym anglického hudobníka a názov jeho kapely, pozri Gravenurst (kapela)
Gravenhurst (Ontário)

**Gravenhurst** je kanadské mesto v provincii Ontário. 

## Poloha
Nachádza sa na južnom konci jazera Lake Muskoka, asi 170 kilomestrov severne od provinčného hlavného mesta Toronta.

## Dejiny
Mesto bolo v roku 1887 založené ako „town“, názov bol zvolený federálnou vládou. Gravenhurst bol centrom drevárskeho priemyslu, v súčasnosti je dôležitejší turizmus. V meste sa narodil významný lekár Norman Bethune.

## Demografia
V sčítaní obyvateľstva v roku 2021 malo mesto 13 157 obyvateľov. Podľa sčítania v roku 2016 malo mesto 12 311 obyvateľov, z 11 110 z nich 10 420 uvádza ako rodný jazyk angličtinu, 125 francúzštinu a 570 neoficiálne jazyky, z toho 5 jazyky pôvodných obyvateľov. 15 ľudí uvádza češtinu, 5 slovenčinu. 55 ľudí udalo ako etnický pôvod český, 30 slovenský a nikto československý.

## Galéria

Súbor:Bethune's house.jpg|Bethune Memorial House
Súbor:Muskoka Bay at Gravenhurst.jpg|Záliv Muskoka Bay na Lake Muskoka v meste
Súbor:Gravenhurst Post Office.jpg|Budova pošty
Súbor:Downtown Gravenhurst Ontario 1.jpg|Centrum mesta


## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Ontáriu
No Name G2 Acoustic Stage

***G2 Acoustic Stage*** je koncertný album a DVD slovenskej skupiny No Name. Tento album v roku 2014 vydalo hudobné vydavateľstvo Universal Music.

## Zoznam skladieb

## Výroba albumu
* Igor Timko – spev, klavír
* Roman Timko – gitara, vokály
* Dušan Timko – gitara
* Ivan Timko – bicie nástroje, perkusie, vokály
* Zoltán Šallai – klávesové nástroje, akordeón, vokály
* Viliam Gutray – basová gitara
;Hosť
* Michal Malátný (Chinaski) - spev
;Produkcia
* Ľubomír Novotný - manažér
* Peter Gajdoš  - zvuk (live)
* Roman Šoltýs - zvuková postprodukcia
* Milan Cimfe - zvuková supervízia
* Tomáš Nosil - fotografie
* Josef Vávra - dizajn
;DVD
* David B.S. - réžia
* CS Live s.r.o. - záznam
* Labradorfilm - produkcia

## Referencie

Kategória:Hudobné albumy z 2014
Kategória:Albumy skupiny No Name
Bracebridge

**Bracebridge** môže byť:

* mesto v kanadskej provincii Ontário, pozri Bracebridge (Ontário)
* miesto v Anglicku, predmestie Lincolnu, pozri Bracebridge (Lincolnshire)
* miesto v Anglicku, súčasť mesta Worksop, pozri Bracebridge (Nottinghamshire)

Kategória:Rozlišovacie stránky – Miestopisný názov
S láskou

***S láskou*** je názov ôsmeho štúdiového albumu slovenskej skupiny No Name. Tento album vyšiel v nezávislej distribúcii v roku 2015.

## Zoznam skladieb

## Výroba albumu
* Igor Timko – spev
* Viliam Gutray – basová gitara
* Dušan Timko – gitara, akustická gitara
* Roman Timko – gitara, akustická gitara, vokály
* Zoltán Šallai – klávesové nástroje, aranžmány sláčikov, vokály (8)
* Ivan Timko – bicie nástroje, perkusie, vokály
;Hostia
* Adrián Havran - aranžmány, kompozícia (2, 6)
* Martin Gašpar – basová gitara (2-5, 7-10)
* Ján Bogdan - viola
;Produkcia
* Roman Šoltýs – nahrávanie, mastering, mixáž
* Filip Šmíd - manažment
* Ondřej Pýcha – fotografie
* Peter Brutovský – dizajn

## Referencie

Kategória:Hudobné albumy z 2015
Kategória:Albumy skupiny No Name
Bracebridge (Ontário)

**Bracebridge** je kanadské mesto v provincii Ontário. Je sídlom inštitúcií pre kanadský dištrikt Muskoka. V roku 2021 malo 17 305 obyvateľov. Mesto sa nachádza sa na rieke Muskoka.

## Dejiny
Pôvodné sídlo bolo založené na brode cez rieku Muskoka River. Do roku 1864 sa nazývalo **North Falls**. Súčasný názov mesta zvolil kanadský štátny zamestnanec a spisovateľ William Dawson LeSueur. Odvodený bol pravdepodobne z názvu románu *Bracebridge Hall* od Washingtona Irvinga.
[vľavo|náhľad|Bracebridge a rieka [Muskoka River|Muskoka v roku 1881, British Library, HMNTS 9555. fol. 7.]]
V roku 1886 bola do sídla privedená železničná trať. V roku 1889 obdržalo Bracebridge, v ktorom v tom čase žilo asi 1600 obyvateľov, status mesta (*town*). 1. októbra 1894 sa Bracebridge stalo prvým mestom v Ontáriu, ktoré vlastnilo vodnú elektráreň. Odvtedy bolo pridaných niekoľko ďalších elektrární. V meste sa rozvinul kožiarsky priemysel, mlyn, píla a závody na spracovanie vlny, ktorým sa darilo vďaka zdroju vodnej energie.

## Ekonomika
V meste sa dnes vyrábajú káble a drôty, cement, drevárske produkty a automobilové časti. Dôležitý je aj turizmus.

## Demografia
V sčítaní obyvateľstva v roku 2021 malo mesto 17 305 obyvateľov. Podľa sčítania v roku 2016 malo mesto 16 010 obyvateľov, z 15 675 z nich 14 845 uvádza ako rodný jazyk angličtinu, 185 francúzštinu a 655 neoficiálne jazyky, z toho nula jazykov pôvodných obyvateľov. 10 ľudí uviedlo češtinu a nula slovenčinu. 25 ľudí udalo ako etnický pôvod český, 40 slovenský a 45 československý.

## Galéria

Súbor:Street Scene, Bracebridge.jpg|ulica v meste
Súbor:Bracebridge-2012-08-05-001.jpg|Verejná knižnica v meste


## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Ontáriu
Aurora (Ontário)

**Aurora** je kanadské mesto v provincii Ontário.

Mesto je vzdelávacím a priemyselným centrom a časť obyvateľstva dochádza za prácou do metropolitnej oblasti Toronta.

## Poloha
Mesto sa nachádza 30 kilometrov severne od provinčného hlavného mesta Toronta.

## Dejiny
Originálny názov bol Machell's Corners, od roku 1854 sa volá Aurora, po gréckej bohyni východu Slnka. V roku 1863 bola založená ako „village“ a v roku 1888 ako „town“. V roku 1970 sa stala súčasťou Regional Municipality of York/York Region.

## Demografia
V sčítaní obyvateľstva v roku 2021 malo mesto 62 057 obyvateľov. Podľa sčítania v roku 2016 malo mesto 55 445 obyvateľov, z 53 715 z nich 37 320 uvádza ako rodný jazyk angličtinu, 675 francúzštinu a 15 720 neoficiálne jazyky, z toho 0 jazyky pôvodných obyvateľov. 35 ľudí uvádza češtinu, 45 slovenčinu. 215 ľudí udalo ako etnický pôvod český, 140 slovenský a 95 československý.

## Galéria

Súbor:APL 1.jpg|Aurora Public Library
Súbor:Church Street School-22 Church Street-Aurora-Ontario-HPC6379-20201025 (2).jpg|Church Street School
Súbor:Aurora-station-and-tracks 29354192662 o.jpg|stanica prímestských vlakov GO


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Kolesárová (vrch)

**Kolesárová** () je vrch v Nízkych Tatrách. Leží nad Závadkou nad Hronom, približne  severovýchodne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Žilinského a Banskobystrického kraja, na pomedzí okresov Liptovský Mikuláš a Brezno a zasahuje na katastrálne územie obce Východná a Závadka nad Hronom. Najbližšími sídlami sú južne situované obce Heľpa, Závadka nad Hronom a Polomka, západným smerom leží Vyšná a Nižná Boca, severne sú osady Svarín a Čierny Váh a severovýchodne obec Liptovská Teplička. Vrch je súčasťou Národného parku Nízke Tatry.

## Opis
Kolesárová leží v hlavnom hrebeni Kráľovohoľských Tatier, medzi Homôľkou () a Veľkou Vápenicou (). Západným smerom leží Babina (), Zadná hoľa (), Homôľka (), Zadná Široká () a Oravcová (), severným Veľký bok (), Nemecká () a Holica (), východným Malá () a Veľká Vápenica (), Medvedia () a Andrejcová (), južným sa za blízkym Horehronským podolím nachádza Kľak () a Fabova hoľa (). Severnú časť hrebeňa odvodňuje riečka Ipoltica do Váhu, voda z južných častí odteká Veľkým a Hlbokým potokom do Hrona. Vrcholovou časťou vedie hrebeňová magistrála.

### Výhľady
Hrebeň i vrcholovú časť pokrýva nesúvislý, miestami riedky lesný porast, umožňujúci obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy.

## Prístup
* po  červeno značenej magistrále (Cesta hrdinov SNP) po hlavnom hrebeni:
** od západu z Čertovice cez Zadnú hoľu a sedlo Oravcová
** od východu zo sedla Priehyba 
* po  žlto značenom chodníku cez Priehybu:
** zo severu z osady Čierny Váh cez rázc. Ipoltica
** od juhu z Heľpy
* po  modrej značke:
** od juhu zo Závadky nad Hronom cez sedlo Oravcová
** zo severozápadu z Malužinej cez Zadnú hoľu

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Východná (obec)
Kategória:Závadka nad Hronom
James Marsden

**James Paul Marsden** (* 18. september 1973, Stillwater, Oklahoma, USA) je americký herec, model a spevák. Je známy vďaka stvárneniu superhrdinu Cyclopsa, vo filmovej sérii *[[X-Men]]*. 

## Detstvo a mladosť
Marsden je anglického a francúzskeho pôvodu. Jeho rodičia sa rozviedli, keď mal deväť rokov. Otec bol profesorom zoológie na Univerzite v Kansase a matka bola výživová poradkyňa. Má dve mladšie sestry a dvoch bratov. 

## Kariéra
Jeho prvé herecké úlohy, boli prevažne v televíznych seriáloch ako napríklad *Pestúnka Franny*, z roku 1993. Po boku Katie Holmes, si zahral vo filme *Podozrivé správanie*, z roku 1998. O rok neskôr, bol obsadený do filmu *[[X-Men]]*, kde stvárnil rolu superhrdinu menom Cyclopse a film mal premiéru v roku 2000. Postavu Cyclopsea, si zopakoval aj v ostatných pokračovaniach. V rovnakom roku, si tiež zahral aj v dráme *Fáma*. Účinkoval tiež v televíznom seriály *[[Ally McBealová]]*, kde sa objavil v piatej sérii, kde aj preukázal aj svoje spevácke schopnosti. 

V roku 2004 si zahral v úspešnom filme, *[[Zápisník jednej lásky]]*. Po boku Kate Bosworth, Parker Posey, Brandona Routha a Kevina Spaceya, si zahral vo filme *Superman sa vracia*, z roku 2006. Za svoj herecký výkon, získal Marsden pozitívne ohlasy a získal tiež nomináciu na Saturn Awards. O rok neskôr, si zahral rolu princa vo filme *Začarovaní*, kde tiež aj spieval. Film získal komerčný úspech a pozitívne recenzie od filmových kritikov.

V roku 2010 si zahral v komédii *Horšie než smrť*, po boku herečky Zoe Saldana. V roku 2012 účinkoval v šiestej sérii televízneho seriálu *[[Studio 30 Rock]]*. Nahradil herca Paula Walkera, vo filme *Čo s láskou* z roku 2014. V rokoch 2016 až 2022 účinkoval v televíznom seriály, *[[Westworld]]* a v roku 2019 sa pripojil k hereckému obsadeniu televízneho seriálu *[[Smrť nás spojí]]*.

## Súkromný život
Marsden sa venoval aj modelingu, pre značku Versace. V roku 2000 sa Marsden oženil za Lisu Linde, ktorou má dve deti. Ich manželstvo sa skončilo rozvodom v roku 2011. V roku 2012 sa mu narodil syn, s bývalou priateľkou Rose Costa.   

## Iné projekty

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Speváci USA
Kategória:Osobnosti USA francúzskeho pôvodu
Kategória:Osobnosti USA anglického pôvodu
Kategória:Osobnosti z Oklahomy
Axel Springer

**Axel Springer** môže byť:
*a) nemecký vydavateľský koncern najmä bulvárnej a inej bežnej tlače,  b) materská spoločnosť tohto koncernu (Axel Springer SE), c) súčasť názvu niektorých ďalších podnikov tohto koncernu , pozri Axel Springer (vydavateľstvo)
*osoba:
** nemecký novinár a zakladateľ a vlastník vyššie uvedeného koncernu (1912–1985), pozri Axel Springer (novinár)
** nemecký fotograf a novinár, syn predchádzajúceho (1941-1980), pseudonym: Sven Simon, pozri Sven Simon (fotograf)

## Pozri aj
*Ringier Axel Springer (názov viacerých podnikov do roku 2022)

## Zdroje
Vojtech Fürst

MUDr. **Vojtech Fürst** (* 3. október 1902, Chtelnica† asi 1944) bol slovenský lekár gynekológ a pôrodník zrejme židovského pôvodu.

## Život
Štúdium všeobecného lekárstva absolvoval na Lekárskej fakulte Univerzity Komenského v Bratislave (LF UK), kde spromoval v roku 1930. V rokoch 19321934 pracoval ako gynekológ a pôrodník v Bratislave, pričom počas letnej sezóny ordinoval v Kúpeľoch Sliač. Z roku 1935 je zachovaná zmienka o tom, že pôsobil ako nehonorovaný sekundár na Klinike pôrodníckej a nemocí ženských LF UK na Zochovej ulici 5. V roku 1941 mu bola v dôsledku protižidovských perzekučných opatrení realizovaných režimom Slovenskej republiky zakázaná lekárska prax. V marci 1941 až auguste 1942 pôsobil ako lekár v Židovskej nemocnici v Seredi a od marca 1943 ako externý lekár v Štátnej nemocnici v Nitre. V auguste 1944 bol zaistený a padol za obeť holokaustu.

## Referencie

Kategória:Narodenia 3. októbra
Kategória:Narodenia v 1902
Kategória:Osoby s neistým dátumom úmrtia
Kategória:Osobnosti z Chtelnice
Kategória:Slovenskí gynekológovia
Kategória:Lekári židovského pôvodu
Kategória:Absolventi Lekárskej fakulty Univerzity Komenského v Bratislave
Springer-Verlag

**Springer-Verlag** môže byť:
* od 40. rokov 20. stor. názov významného nemeckého vydavateľského podniku, ktorý dnes patrí do koncernu Springer Nature (de iure išlo postupne o názov troch rôznych podnikov, ktoré ale de facto na seba bezprostredne chronologicky nadväzujú; volali sa najmä Springer-Verlag GmbH & Co. KG a Springer-Verlag GmbH), pozri Springer-Verlag (nemecké vydavateľstvo)
* názov rakúskeho vydavateľského podniku v rámci koncernu Springer Nature (Springer-Verlag GmbH), pozri Springer-Verlag (Rakúsko)
* súčasť názvu vydavateľského podniku v rámci koncernu Springer Nature:
** vo Francúzsku (Springer-Verlag France S.A.S.), pozri Springer-Verlag France
** v Taliansku (Springer-Verlag Italia S.r.l.), pozri Springer-Verlag Italia
** v Anglicku (Springer-Verlag London Limited), pozri Springer-Verlag London
* nepresne: 
** bezprostredný predchodca vyššie uvedeného nemeckého vydavateľstva od roku 1842 do 40. rokov 20. storočia, ktorý sa najneskôr od roku 1880 v skutočnosti volal "(Verlag von) Julius Springer", pozri pod Springer-Verlag (nemecké vydavateľstvo)
** Springer Nature (od roku 2015)
** Springer Science+Business Media  (2003 - 2015)
** BertelsmannSpringer (okolo roku 2002)
** vydavateľstvo Axel Springer, pozri Axel Springer (vydavateľstvo)

## Pozri aj
*Springer

## Zdroje
Prícestný kanál

**Prícestný kanál** je vodný kanál v regióne Podunajsko, na území obce Michal na Ostrove v okrese Dunajská Streda v Trnavskom kraji. Nachádza sa v geomorfologickom celku Podunajská rovina. Ústi do Starého Klátovského kanála. Má dĺžku . Rád toku VI. 
## Začiatok
Začína sa v  v poľnohospodárskom extraviláne obce Michal na Ostrove 500 m severovýchodne od severného okraja intravilánu časti obce *Kolónia*.
## Opis toku
Od začiatku až do svojho ústia preteká *Prícestný kanál* územím obce Michal na Ostrove severovýchodným smerom cez poľnohospodársky extravilán, preteká cez pole *Panské* a ďalej cez pole *Mokré pastviny*, v  ústi do Starého Klátovského kanála ako jeho pravostranný prítok.

*Prícestný kanál* patrí do okresu Dunajská Streda v Trnavskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Nemá prítoky.

## Pôvod názvu
Motivantom názvu vodného toku *Prícestný kanál* bola charakteristická poloha kanála vzhľadom na cestu, ktorá vedie z časti obce *Kolónia* severovýchodným smerom k začiatku vodného toku *Prícestný kanál* a pokračuje popri kanáli z pravej (juhovýchodnej) strany kanála ako poľná cesta až k ústiu kanála. Z apelatíva cesta s významom *miestna komunikácia nižšieho rádu* bolo po rozšírení o systémovo predĺženú predponu *pri-/ prí-*, po rozšírení o formant *-ný* a po kombinácii so všeobecným podstatným menom kanál s významom *umelý vodný tok so spevnenými aspoň bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Prícestný kanál* ako súčasť veľmi početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Prícestný kanál* je jedinečným hydronymom (august 2022).  
## Referencie

 
Kategória:Vodné toky v okrese Dunajská Streda 
 Kategória:Umelé vodné toky na Slovensku
 Kategória:Vodné toky na Podunajskej rovine
 Kategória:Michal na Ostrove
Dom s medailónom

**Dom s medailónom** () je  dom zo začiatku 20. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

## Lokalita
Dom doktora Stojana Čomakova dom leží v centrálnej časti mesta Plovdiv na ulici „Šesti septemvri“ (, doslova *bulvár Šiesteho septembra*).
.
## Charakteristika a dejiny
Budova bola postavená v roku 1908 v secesnom architektonickom slohu s barokovými elementami.

Autorom projektu bol významný architekt Penčo Kojčev. Budova býva považovaná za jednu z najkrajších secesných stavieb v Plovdive. Fasáda budovy je zdobená rastlinnými a geometrickými motívmi ako aj veľkým množstvom ornamentálnej výzdoby napríklad vo forme pilastrov, vlysov, alebo erbov nad oknami. Najvýznamnejším ozdobným prvkom je však plastika ženskej tváre v medailóne pod kupolou na hlavnom priečelí v rohu budovy, podľa ktorej budova získala svoj zaužívaný názov. Vo vnútornom dvore budovy sa v minulosti nachádzala fontána, bola však demontovaná v období socializmu a jej ďalší osud nie je známy.

Budova bola majetkom plovdivského lekárnika Charitona Kueva, ktorý dal len o niečo neskôr v rokoch 19091910 postaviť neďaleko „Domu s medailónom“ taktiež secesnú budovu lekárne „Marica“, ktorá bola neskôr zbúraná.

Vďaka svojej masívnej tehlovej konštrukcii budova prestála zemetrasenie v roku 1928. V 30. rokoch 20. storočia ju kúpil bohatý kupec Aris Gurbeťan, no v roku 1944 bola znárodnená. V 70. rokoch 20. storočia bola budova využívaná ako sídlo plovdivského advokátskeho kolégia. V 80. rokoch 20. storočia prešla rekonštrukciou pri ktorej bol vybudovaný z jednej strany prízemnej časti budovy priechod v podobe kolonády.

Po roku 1989 bola budova v reštitúcii vrátená do súkromného vlastníctva. V roku 2015 prebehla na budove reštaurácia.

## Zaujímavosti
* Majiteľ budovy, lekárnik Chariton Kuev, bol v roku 1919 krátky čas starostom Plovdivu.
* Architekt Penčo Kojčev, ktorý budovu naprojektoval je tiež autorom budovy Súdneho paláca v Sofii.
* Dom s medailónom bol súčasťou bloku pozostávajúceho z viacerých budov, ktoré boli postavené v rokoch 19051925. Väčšina z nich bola zbúraná v 70. rokoch 20. storočia, pričom jednou z nich bola aj emblematická secesná lekáreň „Marica“.

## Galéria

House with the locket-Plovdiv08.jpg|celkový pohľad na budovu z juhovýchodu
House with the locket-Plovdiv07.jpg|pohľad na budovu zo severovýchodu
House with the locket-Plovdiv05.jpg|pohľad na východnú fasádu budovy
House with the locket-Plovdiv04.jpg|detailný pohľad na vrchnú časť hlavného priečelia s medailónom
House with the locket-Plovdiv06.jpg|detail z fasády


## Referencie

## Iné projekty

Kategória:Stavby v Plovdive
Kategória:Domy v Plovdive
Kategória:Kultúrne pamiatky v Bulharsku
Kategória:Secesné stavby v Bulharsku‎
Kategória:Architektúra z 1908
Habera 2

***Habera 2*** je názov druhého sólového albumu slovenského speváka Paľa Haberu. Tento album vydalo v roku 1992 hudobné vydavateľstvo Tommü Records.

## Zoznam skladieb

## Výroba albumu
* Pavol Habera - spev, akustická gitara, klávesové nástroje
* Marek Minárik - basová gitara, spev (2)
* Peter Uherčík - gitara, akustická gitara
* Martin Karvaš - klávesové nástroje
* Emil Frátrik - bicie nástroje
;Produkcia
* Július Kinček, Pavol Habera - producent
* Jozef Krajčovič - zvuková réžia, mixovanie
* Eugen Takács, Miroslav Paciga - technická spolupráca
* Daniela Antalovská, Jiří Antalovský - fotografie, dizajn

## Referencie

Kategória:Hudobné albumy z 1992
Kategória:Albumy Pavla Haberu
Tibor Glenda

Ing. **Tibor Glenda** (* 22. júl 1955, Rumanová) je bývalý slovenský politik a podnikateľ.

## Životopis
Vyštudoval Strednú priemyselnú školu strojársku, roku 2008 ukončil štúdium na Mechanizačnej fakulte Slovenskej poľnohospodárskej univerzity v Nitre.

### Podnikateľská činnosť
Glenda začal v roku 1991 podnikať v oblasti predaja a servisu kopírovacej techniky. 17. septembra 1991 spolu s Jaroslavom Juríkom v Nitre založil REVIS, verejnú obchodnú spoločnosť, ktorú 7. mája 1992 pretransformovali na REVIS spol. s r.o., Glenda a Jurík pôsobili ako konatelia novej spoločnosti, pričom 9. novembra 1995 rozhodli o jej likvidácii (11. septembra 1998 bola vymazaná z obchodného registra). Od 1. januára 1996 do 2. októbra 2007 bol držiteľom živnostenského oprávnenia na podnikanie v oblasti maloobchodu kopírovacej a kancelárskej techniky, montáže a opravy kancelárskej a reprodukčnej techniky, kopírovacích a fotografických služieb s viacerými prevádzkarňami v meste Nitra. V júli 2006 spolu so svojou manželkou Danielou, rod. Plevovou ako konateľkou založil spoločnosť REVIS-SERVIS spol. s r.o., ktorá sa venuje predaju, prenájmu a servisu tlačiarní, multifunkčných zariadení a kopírovacích strojov, predajom tonerov a spotrebného materiálu do tlačiarní, multifunkčných zariadení a kopírovacích strojov a predajom kancelárskych potrieb.

Okrem svojho podnikania v maloobchode kancelárskej techniky Glenda od 12. marca 2003 do 31. júla 2006 pôsobil ako konateľ nitrianskeho mestského podniku Službyt Nitra, s.r.o.

### Politická činnosť
Glenda pôsobil ako predseda krajskej organizácie strany SMER – sociálna demokracia (SMER-SD) a v rokoch 20062020 bol poslancom Národnej rady Slovenskej republiky (SR) za SMER-SD.

## Osobný život
Je ženatý, má tri deti.

## Referencie

Kategória:Osobnosti z Rumanovej
Kategória:Slovenskí politici
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Absolventi Slovenskej poľnohospodárskej univerzity v Nitre
Julius Springer

**Julius Springer** môže byť:
*starší (do 40. rokov 20. storočia používaný) názov nemeckého vydavateľstva Springer-Verlag, pozri Springer-Verlag (nemecké vydavateľstvo)
*osoba:
** nemecký vydavateľ, zakladateľ vyššie uvedeného vydavateľstva (1817-1877), pozri Julius Springer (starší) 
** nemecký vydavateľ, vnuk predchádzajúceho (1880-1968), pozri Julius Springer (mladší)
** nemecký tlačiar (1867-1932), pozri Julius Ernst Reinhold Springer 

Springer, Julius